pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐบาล ชู Thailand Digital Valley ศูนย์กลางนวัตกรรมดิจิตอล EECd ศูนย์บ่มเพาะ Start up และเทคโนโลยี  เชื่อมั่นดึงดูดสตาร์ทอัพดิจิทัลชั้นนำ และนักลงทุนจากในประเทศและทั่วโลก
วันศุกร์ที่ 23 กันยายน 2565
รัฐบาล ชู Thailand Digital Valley ศูนย์กลางนวัตกรรมดิจิตอล EECd ศูนย์บ่มเพาะ Start up และเทคโนโลยี  เชื่อมั่นดึงดูดสตาร์ทอัพดิจิทัลชั้นนํา และนักลงทุนจากในประเทศและทั่วโลก
รัฐบาล ชู Thailand Digital Valley ศูนย์กลางนวัตกรรมดิจิตอล EECd ศูนย์บ่มเพาะ Start up และเทคโนโลยี  เชื่อมั่นดึงดูดสตาร์ทอัพดิจิทัลชั้นนํา และนักลงทุนจากในประเทศและทั่วโลก ขับเคลื่อนเศรษฐกิจไทยสู่ศูนย์กลางดิจิทัลของภูมิภาคอาเซียน
วันที่ 23 กันยายน 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ตามที่รัฐบาลพล.อ.ประยุทธ์ จันทร์โอชา ได้ส่งเสริมเศรษฐกิจดิจิทัล เพื่อสร้างทั้งมูลค่าและโอกาสให้กับประเทศไทย โดยหนึ่งในองค์กรที่ทําหน้าที่ขับเคลื่อนนโยบายด้านดิจิทัล คือ Depa Thailand หรือ สํานักงานส่งเสริมเศรษฐกิจดิจิทัล ได้นําโครงการหนึ่งที่สําคัญในเขตพัฒนาพิเศษภาคตะวันออก EEC คือ Thailand Digital Valley ไปจัดแสดงนวัตกรรมของสํานักงานส่งเสริมเศรษฐกิจดิจิทัล หรือ DEPA กระทรวงดิจิทัลเพื่อและสังคม ภายในงาน Building Construction Technology Expo ที่ศูนย์แสดงสินค้าและการประชุม อิมแพ็ค เมืองทองธานี ระหว่างวันที่ 21-23กันยายน 2565 ซึ่งได้รับความสนใจจากนักลงทุน ผู้ประกอบการธุรกิจสตาร์ทอัพ ชั้นนําเป็นจํานวนมาก
น.ส.ทิพานัน กล่าวว่า ตลอดระยะเวลาที่ผ่านมารัฐบาลไทยได้มีนโยบายชัดเจนเรื่อง Thailand Digital Valley ให้เป็น ศูนย์บ่มเพาะสตาร์ทอัพเพื่อสร้างนวัตกรรมใหม่ในประเทศ เพื่อดึงดูด Tech Startup และบริษัทชั้นนําจากทั่วโลก มาใช้สาธารณูปโภคร่วมกันในพื้นที่ EECd แห่งนี้เพื่อสร้างสภาพแวดล้อมที่เอื้อต่อการเจริญเติบโตของเศรษฐกิจดิจิทัล ซึ่งตั้งอยู่บริเวณ ศูนย์โทรคมนาคม อ.ศรีราชา จ.ชลบุรี ในขอบเขตเดียวกับ GISTDA ซึ่งเป็น Gateway internet ด้วยสาย Fiber Obtic ของ CAT จึงเป็นพื้นที่ที่ได้เปรียบ ในการพัฒนาสู่ศูนย์กลางของธุรกิจดิจิทัลในระดับภูมิภาค ซึ่งในปัจจุบันก็มีบริษัทขนาดใหญ่ที่มีชื่อเสียงมาเช่าพื้นที่เพื่อทําศูนย์วิจัยด้านดิจิทัลแล้ว
ทั้งนี้ โครงการ Thailand Digital Valley ตั้งอยู่บนพื้นที่ 30 ไร่ แบ่งเป็น 5 อาคาร ได้แก่ 1. อาคาร DEPA Digital One Stop Service ได้ดําเนินการสร้างเสร็จแล้ว มีพื้นที่ให้เช่า พร้อมกับมีพื้นที่ Co-Working space ให้ใช้งานได้ 2. อาคาร Digital Startup Knowledge Exchange Centre 3. อาคาร Digital Innovation Centre หรืออาคารนวัตกรรม IoT 2 4. อาคาร Digital Edutainment Complex อาคารนวัตกรรม IoT 3 5. อาคาร Digital Go Global Centre อาคารนวัตกรรม IoT 4
น.ส.ทิพานัน กล่าวต่อว่า โครงการดังกล่าวนอกจากจะมีการอํานวยความสะดวกด้านเครื่องมือ และห้อง Lab ในการทดลองต่างๆแล้ว สิ่งที่จะจูงใจนักลงทุน คือการสนับสนุนสิทธิประโยชน์ของบริษัทที่เข้ามาประกอบกิจการในพื้นที่ ได้แก่ลดภาษีเงินได้ของบริษัทที่อยู่ใน EECd ลดภาษีเงินได้บุคคลธรรมดาที่ทํางานภายในบริษัทต่ํากว่า 17% ได้รับSMART VISA หรือวีซ่าประเภทพิเศษ ที่กําหนดขึ้นมาเพื่อดึงดูดบุคลากร ทักษะสูงและนักลงทุนที่ประสงค์จะเข้ามาทํางานหรือลงทุนในอุตสาหกรรมเป้าหมายของประเทศ รวมทั้งมีการปรับเปลี่ยนกฏระเบียบต่างๆเพื่อให้สอดคล้องและสนับสนุนกับธุรกิจดิจิทัล
“โครงการมีกําหนดเสร็จสมบูรณ์ทั้งหมดภายในปี 2567 เชื่อว่าถ้าเสร็จสมบูรณ์แล้วจะสามารถดึงดูดบริษัทสตาร์ทอัพดิจิทัลชั้นนํา เอกชนต่างๆ และนักลงทุนชั้นนําระดับประเทศและทั่วโลกได้ เพื่อต่อยอดพัฒนาพื้นที่ EEC และขับเคลื่อนเศรษฐกิจไทย”น.ส.ทิพานัน กล่าว
รัฐบาลไทย-ข่าวทำเนียบรัฐบาล-อนุมัติ 1,050 ล้านบาท เป็นค่าตอบแทนแก่อาสาสมัครสาธารณสุข
วันจันทร์ที่ 5 กันยายน 2565
อนุมัติ 1,050 ล้านบาท เป็นค่าตอบแทนแก่อาสาสมัครสาธารณสุข
วันพุธที่ 31 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลดูแลอาสาสมัครสาธารณสุขที่ทุ่มเททํางานป้องกันโรคในชุมชน โดยอนุมัติงบ 1,050 ล้านบาท เพื่อเป็นค่าตอบแทน เยียวยา ชดเชยและค่าเสี่ยงภัย สําหรับอาสาสมัครสาธารณสุขประจําหมู่บ้าน หรือ อสม. กว่า 1 ล้านคน และอาสาสมัครสาธารณสุขกรุงเทพมหานคร หรือ อสส. จํานวน 10,577 คน ในอัตราคนละ 500 บาท/เดือน ระยะเวลาตั้งแต่เดือน เม.ย.-พ.ค.2565 เพื่อเป็นขวัญและกําลังใจในการปฏิบัติหน้าที่ของชาว อสส. และ อสม. ซึ่งที่ผ่านมาได้ดําเนินการเฝ้าระวัง ป้องกัน และควบคุมโรคโควิด-19 ในชุมชน เช่น ให้ความรู้แก่ประชาชนในการป้องกัน และดูแลสุขภาพตนเอง เฝ้าระวังและคัดกรองกลุ่มเสี่ยง ดูแลผู้ป่วยโควิด-19 ที่กักตัวในชุมชนและแยกกักตัวที่บ้าน ตลอดจนแนะนํากลุ่มเป้าหมายให้ตรวจ ATK และเข้ารับวัคซีน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รฟท. แจงถนนกำแพงเพชร 7 เลียบทางรถไฟชำรุดอยู่ในช่วงประกัน เร่งให้เอกชนปรับปรุงคาดแล้วเสร็จภายในเดือนกันยายน
วันจันทร์ที่ 29 สิงหาคม 2565
รฟท. แจงถนนกําแพงเพชร 7 เลียบทางรถไฟชํารุดอยู่ในช่วงประกัน เร่งให้เอกชนปรับปรุงคาดแล้วเสร็จภายในเดือนกันยายน
ตามที่ได้มีประชาชนร้องเรียนกรณีถนนเลียบทางรถไฟ (ถนนกําแพงเพชร 7) ซึ่งเป็นพื้นที่ของ รฟท. ช่วงระหว่างแยกคลองตันกับถนนพัฒนาการ ชํารุดผิวถนนหลุดลอกเสียหายหลายจุด ส่งผลกระทบต่อการสัญจรของประชาชน
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า ตามที่นายนิรุฒ มณีพันธ์ ผู้ว่าการรถไฟแห่งประเทศไทย มีนโยบายให้ รฟท. มุ่งพัฒนาการให้บริการ เพื่อตอบโจทย์ความต้องการของผู้โดยสารให้ได้รับความสะดวก สะอาด ปลอดภัยสูงสุด พร้อมกับเน้นย้ําให้เปิดรับฟังความเห็นจากผู้โดยสารทุกช่องทาง นํามาปรับปรุงการให้บริการแก่พี่น้องประชาชนให้เกิดความพึงพอใจสูงสุด
ล่าสุด รฟท. ได้ตรวจสอบข้อร้องเรียนของประชาชนพบว่า ถนนกําแพงเพชร 7 ช่วงบริเวณดังกล่าว เป็นถนนเลียบทางรถไฟสายตะวันออก ช่วงระหว่างถนนรามคําแหง - ทางผ่านถนนกําแพงเพชร 7 (โลคัลโรด) ซึ่งถนนดังกล่าวถูกสร้างขึ้นเพื่อระบายการจราจรในถนนเส้นทางหลักของกรุงเทพมหานร ตามนโยบายของกระทรวงคมนาคม รฟท. กรมทางหลวง (ทล.) และกรุงเทพมหานคร เมื่อปี พ.ศ. 2542 โดยที่ผ่านมารฟท. ได้จัดทําบันทึกข้อตกลงเพื่อให้กรุงเทพมหานครเข้ามาดูแล และบํารุงรักษา ต่อมา รฟท. มีโครงการก่อสร้างระบบขนส่งทางรถไฟเชื่อมท่าอากาศยานสุวรรณภูมิและสถานีรับส่งผู้โดยสารอากาศยานในเมือง ( Airport Rail Link ) จึงมีความจําเป็นต้องขอพื้นที่บางส่วนคืนเพื่อมาดําเนินการโครงการดังกล่าว และเมื่อดําเนินการแล้วเสร็จ ฝ่ายการช่างโยธารฟท. ได้เป็นผู้เข้ามารับผิดชอบในการบํารุงรักษาเป็นการชั่วคราว ซึ่งขณะนี้อยู่ระหว่างการเจรจาประสานงานร่วมกับสํานักงานเขตสวนหลวง เพื่อให้กรุงเทพมหานครเข้ามาดูแลและร่วมกันหาวิธีแก้ไขปัญหาในระยะยาวต่อไป
ในปัจจุบัน รฟท. ได้ดําเนินการดูแลและบํารุงรักษามาอย่างต่อเนื่อง ซึ่งล่าสุดรฟท. ได้ว่าจ้างห้างหุ้นส่วนจํากัด สมิต โยธากิต ดําเนินการปรับปรุงซ่อมแซม ตั้งแต่เมื่อวันที่ 5 พฤศจิกายน 2564 ปรับปรุงซ่อมแซมถนนแล้วเสร็จ เมื่อต้นปี 2565 กําหนดระยะเวลารับประกันฯ 2 ปี
ทั้งนี้ เนื่องจากที่ผ่านมามีรถยนต์บรรทุกขนาดใหญ่ลักลอบใช้ถนนเส้นทางดังกล่าวเป็นประจํา ซึ่งถนนไม่ได้ออกแบบมาเพื่อรองรับน้ําหนักของรถบรรทุกขนาดใหญ่ ส่งผลให้ถนนกลับมาชํารุดเสียหาย รวมถึงสาเหตุที่ส่งผลให้น้ําท่วมขังเกิดจากขยะมูลฝอยอุดตันท่อระบายน้ํา และรถยนต์ของกลางจากสถานีตํารวจนครบาลคลองตัน รวมถึงซากรถยนต์ที่ไม่ใช้งานจอดบริเวณริมถนน ทําให้การระบายน้ําไม่สามารถทําได้อย่างเต็มประสิทธิภาพ
รฟท. ไม่ได้นิ่งนอนใจในความเดือนร้อนของประชาชน จึงเร่งแจ้งผู้รับเหมาเข้าไปดําเนินการแก้ไขปรับปรุงโดยเร็ว โดยคาดว่าจะสามารถเริ่มดําเนินการช่วงประมาณต้นเดือนกันยายนนี้ ใช้ระยะเวลาดําเนินการประมาณ 14 วัน พร้อมกันนี้ ได้ประสานไปยังสถานีตํารวจนครบาลคลองตัน เพื่อเร่งดําเนินการเคลื่อนย้ายรถยนต์ของกลางโดยเร็วต่อไป
รัฐบาลไทย-ข่าวทำเนียบรัฐบาล-นายศักดิ์สยาม ชิดชอบ รัฐมนตรีว่าการกระทรวงคมนาคม เป็นประธานในพิธีทำบุญตักบาตรถวายพระราชกุศล
วันพฤหัสบดีที่ 13 ตุลาคม 2565
นายศักดิ์สยาม ชิดชอบ รัฐมนตรีว่าการกระทรวงคมนาคม เป็นประธานในพิธีทําบุญตักบาตรถวายพระราชกุศล
เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิต
​นายศักดิ์สยาม ชิดชอบ รัฐมนตรีว่าการกระทรวงคมนาคม เป็นประธานในพิธีทําบุญตักบาตรถวายพระราชกุศลเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยมี นางสุขสมรวย วันทนียกุล เลขานุการรัฐมนตรีว่าการกระทรวงคมนาคม นายชยธรรม์ พรหมศร ปลัดกระทรวงคมนาคม นายพิศักดิ์ จิตวิริยะวศิน นายสรพงศ์ ไพฑูรย์พงษ์ รองปลัดกระทรวงคมนาคม ผู้บริหารกระทรวงคมนาคม และหัวหน้าหน่วยงานในสังกัดเข้าร่วมพิธี ในวันพฤหัสบดีที่ 13 ตุลาคม 2565 ณ บริเวณห้องโถงอาคาร 1 กระทรวงคมนาคม
​​นายศักดิ์สยาม ชิดชอบ กล่าวว่า เพื่อเป็นการน้อมรําลึกในพระมหากรุณาธิคุณและพระเมตตาที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงทุ่มเทกําลังพระวรกายและกําลังพระปัญญา ปฏิบัติพระราชกรณียกิจนานัปการเพื่อประโยชน์สุขแห่งปวงพสกนิกร โครงการในพระราชดําริน้อยใหญ่ก่อให้เกิดประโยชน์อย่างอเนกอนันต์แก่ประเทศชาติ ทั้งได้พระราชทานหลักปรัชญาเศรษฐกิจพอเพียง เพื่อเป็นแนวทางให้อาณาประชาราษฎร์ได้ดําเนินชีวิตโดยใช้ความรู้และสติปัญญาเป็นภูมิคุ้มกัน อีกทั้งยังก่อให้เกิดประโยชน์แก่ประชาชนของประเทศต่าง ๆ ที่ได้น้อมนําแนวทางพระราชทานไปปฏิบัติ พระเกียรติคุณแผ่ไพศาลขจรขจายไปทั่วทิศานุทิศ
​​กระทรวงคมนาคมจึงได้จัดพิธีทําบุญตักบาตรถวายพระราชกุศล ในวันที่ 13 ตุลาคม 2565 พร้อมทั้งจัดตั้งโต๊ะหมู่ประดิษฐานพระบรมฉายาลักษณ์ พร้อมเครื่องราชสักการะ (เครื่องทองน้อย) บริเวณห้องโถงอาคาร 1 กระทรวงคมนาคม และเผยแพร่คํากล่าวน้อมรําลึกในพระมหากรุณาธิคุณฯ ผ่านทางเว็บไซต์ และช่องทางสื่อออนไลน์ของกระทรวง ตลอดเดือนตุลาคม 2565 เพื่อให้ผู้บริหาร ข้าราชการ เจ้าหน้าที่ของกระทรวงคมนาคม และประชาชนที่มาติดต่อราชการได้ร่วมน้อมรําลึกในพระมหากรุณาธิคุณอันหาที่สุดมิได้ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในโอกาสนี้ด้วย
รัฐบาลไทย-ข่าวทำเนียบรัฐบาล-รมว.พม. ย้ำชัด ไทยเน้นเด็กเป็นศูนย์กลาง แก้ทุกปัญหาให้มีความสุข พร้อมเรียนรู้ ยกเครื่องการคุ้มครองเด็กกับฟินแลนด์
วันจันทร์ที่ 5 กันยายน 2565
รมว.พม. ย้ําชัด ไทยเน้นเด็กเป็นศูนย์กลาง แก้ทุกปัญหาให้มีความสุข พร้อมเรียนรู้ ยกเครื่องการคุ้มครองเด็กกับฟินแลนด์
รมว.พม. ย้ําชัด ไทยเน้นเด็กเป็นศูนย์กลาง แก้ทุกปัญหาให้มีความสุข พร้อมเรียนรู้ ยกเครื่องการคุ้มครองเด็กกับฟินแลนด์
เมื่อวันที่ 1 ก.ย. 65นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เปิดเผยว่า ตนพร้อมด้วย นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) นางจตุพร โรจนพานิช อธิบดีกรมกิจการเด็กและเยาวชน และผู้แทนองค์การยูนิเซฟ (UNICEF) ประเทศไทย เข้าร่วมประชุมกับผู้ช่วยรัฐมนตรีกระทรวงกิจการสังคมและสาธารณสุข สาธารณรัฐฟินแลนด์ ตามคําเชิญขององค์การยูนิเซฟ (UNICEF) เพื่อแลกเปลี่ยน เรียนรู้ด้านนโยบายและประสบการณ์ในการคุ้มครองดูแลเด็กและเยาวชน
นายจุติกล่าวต่อไปว่า ระบบการดูแลเด็กของฟินแลนด์นั้น รัฐบาลฟินแลนด์ได้ให้ความสําคัญกับการดูแลเด็กและครอบครัวอย่างมาก โดยจัดสรรงบประมาณจํานวนมากพอควรเพื่อคุ้มครองเด็กและครอบครัว โดยเฉพาะการให้ความสําคัญกับความสุขของเด็ก ซึ่งต้นปีหน้า (พ.ศ. 2566) ฟินแลนด์จะปรับโครงสร้างและภารกิจองค์กรที่ทํางานเกี่ยวกับเด็กและครอบครัวให้สอดคล้องกับสถานการณ์ เพื่อให้เกิดความคุ้มค่ามากขึ้น ทั้งนี้ ฟินแลนด์เป็นประเทศหนึ่งที่มีการดูแลเด็กดีที่สุดในโลก ซึ่งส่วนหนึ่งมาจากการเก็บภาษีในอัตราค่อนข้างสูงมาก อย่างไรก็ดี ฟินแลนด์ต้องเผชิญกับข้อท้าทายในเรื่องจํานวนเด็กที่หลุดจากสถาบันครอบครัวเพิ่มขึ้น และความพอเพียงของคนทํางานที่กําหนดให้ต้องมีนักสังคมสงเคราะห์ จํานวน 1 คนต่อเด็ก 30 คน
นายจุติกล่าวเพิ่มเติมว่า สําหรับระบบการดูแลเด็กของไทยนั้น มีความคล้ายคลึงกับฟินแลนด์อยู่บ้าง โดยเฉพาะเรื่องจํานวนเด็กและเยาวชนที่เป็นกลุ่มเสี่ยงและมีความเปราะบาง ซึ่งไทยได้ใช้งบประมาณที่มีอยู่อย่างจํากัดเพื่อดูแลเด็กอย่างเต็มความสามารถ ซึ่งสอดคล้องกับอนุสัญญาว่าด้วยสิทธิเด็กและแนวปฏิบัติสากล ทั้งนี้ ระบบการดูแลเด็กไทยมุ่งเน้นเด็กและครอบครัวเป็นศูนย์กลาง โดยพร้อมเรียนรู้ ปรับปรุงการทํางานเพื่อให้เกิดประโยชน์สูงสุดต่อเด็ก นอกจากนี้ ตนพร้อมคณะยังได้ศึกษาและแลกเปลี่ยนแนวทางการดูแลเด็กของฟินแลนด์ที่มุ่งเน้นการทํางานกับสภาพแวดล้อมของเด็ก และฟีดแบค (Feedback) ของเด็กและครอบครัว ซึ่งเป็นแนวทางการดูแลเด็กแบบใหม่ที่คาดหวังว่า จะสามารถแก้ไขปัญหาเด็กและเยาวชนที่ซับซ้อนขึ้นในปัจจุบันได้
รัฐบาลไทย-ข่าวทำเนียบรัฐบาล-สธ. เตรียมถ่ายโอน รพ.สต. ให้อบจ.ที่พร้อมรับทรัพย์สินและจ้างบุคลากรต่อ ไม่ให้กระทบบริการประชาชนและบุคลากรผู้ปฏิบัติงาน
วันศุกร์ที่ 30 กันยายน 2565
สธ. เตรียมถ่ายโอน รพ.สต. ให้อบจ.ที่พร้อมรับทรัพย์สินและจ้างบุคลากรต่อ ไม่ให้กระทบบริการประชาชนและบุคลากรผู้ปฏิบัติงาน
กระทรวงสาธารณสุข มอบอํานาจสํานักงานสาธารณสุขจังหวัดในการลงนามถ่ายโอน รพ.สต. ไปยัง อบจ. ที่มีความพร้อมทั้งการรับครุภัณฑ์ เวชภัณฑ์ สินทรัพย์ ที่ดิน สิ่งก่อสร้าง และบุคลากร โดยเฉพาะพนักงานกระทรวงสาธารณสุขและลูกจ้างเงินบํารุง ประมาณ 9 พันคน
กระทรวงสาธารณสุข มอบอํานาจสํานักงานสาธารณสุขจังหวัดในการลงนามถ่ายโอน รพ.สต. ไปยัง อบจ. ที่มีความพร้อมทั้งการรับครุภัณฑ์ เวชภัณฑ์ สินทรัพย์ ที่ดิน สิ่งก่อสร้าง และบุคลากร โดยเฉพาะพนักงานกระทรวงสาธารณสุขและลูกจ้างเงินบํารุง ประมาณ 9 พันคน และทําMOU พัฒนางานต่างๆ ร่วมกัน พร้อมตั้งศูนย์ปฏิบัติการระดับจังหวัดติดตามดูแลการถ่ายโอน
วันนี้ (30 กันยายน 2565) นพ.สุระ วิเศษศักดิ์ รองปลัดกระทรวงสาธารณสุข กล่าวถึงความคืบหน้าการถ่ายโอนสถานีอนามัยเฉลิมพระเกียรติ 60 พรรษา นวมินทราชินี (สอน.) และโรงพยาบาลส่งเสริมสุขภาพตําบล (รพ.สต.) ไปให้กับองค์การบริหารส่วนจังหวัด (อบจ.) 49 แห่ง วันที่ 1 ตุลาคมนี้ ว่า กระทรวงสาธารณสุขเห็นด้วยกับแนวทางการกระจายอํานาจสู่ท้องถิ่น ที่จะมีการถ่ายโอน สอน.และ รพ.สต. ให้กับ อบจ. บริหารจัดการ โดยจะร่วมมือกับองค์กรปกครองส่วนท้องถิ่นไม่ให้เกิดผลกระทบต่อการดูแลสุขภาพประชาชน และดูแลบุคลากรด้านสาธารณสุขให้เกิดผลกระทบน้อยที่สุด หากเกิดข้อติดขัดในกระบวนการต่างๆ กระทรวงสาธารณสุขยินดีช่วยเหลือแก้ไขปัญหาเพื่อให้การถ่ายโอนเป็นไปด้วยความเรียบร้อย
นพ.สุระกล่าวต่อว่า นพ.โอภาส การย์กวินพงศ์ ปลัดกระทรวงสาธารณสุข จะทําหนังสือถึงนายแพทย์สาธารณสุขจังหวัด ในวันที่ 3 ตุลาคมนี้ มอบอํานาจในการถ่ายโอนภารกิจและอํานาจในการทําบันทึกข้อตกลงความร่วมมือ (MOU) ในการพัฒนาการดําเนินงานร่วมกับ อบจ. ซึ่งการถ่ายโอนจะดําเนินการได้เมื่อเอกสารต่างๆ มีความพร้อม ทั้งเอกสารด้านครุภัณฑ์ เวชภัณฑ์ สินทรัพย์ ที่ดิน สิ่งก่อสร้าง โดยเฉพาะบุคลากรที่เป็นพนักงานกระทรวงสาธารณสุขและลูกจ้างเงินบํารุง ประมาณ 9 พันคน ต้องให้ อบจ.ลงนามรับรองการจ้างต่อจากกระทรวงสาธารณสุขก่อน หากพร้อมครบทุกด้านแล้ว สสจ.สามารถลงนามถ่ายโอนได้ ส่วน อบจ. ที่ยังติดขัดเรื่องการจ้างบุคลากรกลุ่มนี้ กระทรวงสาธารณสุขจะต่อสัญญาจ้างและยังคงปฏิบัติงานต่อไปจนกว่าอบจ. จะดําเนินการเรื่องจ้างงานเรียบร้อย พร้อมลงนามถ่ายโอน จึงจะสิ้นสุดสัญญากับกระทรวงสาธารณสุข
นพ.สุระกล่าวต่อว่า สําหรับเรื่องการบริการด้านการรักษาพยาบาล ซึ่งต้องอยู่ภายใต้การดูแลของผู้ประกอบวิชาชีพเวชกรรม ในช่วงเปลี่ยนผ่านนี้ จะมีการสนับสนุน ยา เวชภัณฑ์ และจัดบริการลักษณะหน่วยแพทย์เคลื่อนที่ไปยัง รพ.สต.ที่ถ่ายโอนตามความเหมาะสม เพื่อไม่ให้เกิดผลกระทบกับประชาชน พร้อมทั้งให้สํานักงานสาธารณสุขจังหวัดตั้งศูนย์ปฏิบัติการติดตามการถ่ายโอน รพ.สต. เพื่อเป็นช่องทางรับข้อร้องเรียนจากประชาชน และแก้ไขปัญหาต่างๆ ให้การถ่ายโอนภารกิจครั้งนี้เป็นไปด้วยความเรียบร้อย
****************************************** 30 กันยายน 2565
รัฐบาลไทย-ข่าวทำเนียบรัฐบาล-พ่อเมืองพิษณุโลก เร่งติดตามสถานการณ์น้ำท่วม ย้ำ ยังคงต้องเฝ้าระวังอย่างใกล้ชิด พร้อมให้การช่วยเหลือเยียวยาผู้ประสบภัย
วันอาทิตย์ที่ 2 ตุลาคม 2565
พ่อเมืองพิษณุโลก เร่งติดตามสถานการณ์น้ําท่วม ย้ํา ยังคงต้องเฝ้าระวังอย่างใกล้ชิด พร้อมให้การช่วยเหลือเยียวยาผู้ประสบภัย
พ่อเมืองพิษณุโลก เร่งติดตามสถานการณ์น้ําท่วม ย้ํา ยังคงต้องเฝ้าระวังอย่างใกล้ชิด พร้อมให้การช่วยเหลือเยียวยาผู้ประสบภัย
วันนี้ (2 ต.ค. 65) เวลา 09.30 น. นายภูสิต สมจิตต์ ผู้ว่าราชการจังหวัดพิษณุโลก พร้อมด้วยหัวหน้าส่วนราชการระดับจังหวัด นายอําเภอทุกอําเภอ และเจ้าหน้าที่ที่เกี่ยวข้อง ประชุมติดตามสถานการณ์และเตรียมความพร้อมการบริหารจัดการสถานการณ์อุทกภัยพร้อมหารือเเนวทางการดูแลช่วยเหลือประชาชนผู้ประสบภัยในพื้นที่ ณ ห้องประชุมพระศรีศาสดา (POC) ชั้น 3 ศาลากลางจังหวัดพิษณุโลก (หลังเก่า)
นายภูสิต สมจิตต์ ผู้ว่าราชการจังหวัดพิษณุโลก กล่าวว่า ที่ประชุมได้มีการรายงานสรุปภาพรวมสถานการณ์อุทกภัยในพื้นที่ และการให้ความช่วยเหลือเพื่อบรรเทาความเดือดร้อนของพี่น้องประชาชน รวมทั้งการคาดการณ์สถานการณ์อุทกภัยในพื้นที่จังหวัดพิษณุโลกที่อาจมีแนวโน้มรุนแรงขึ้น ในหลายพื้นที่ สําหรับสถานการณ์ล่าสุดในขณะนี้ จังหวัดพิษณุโลก ยังต้องเฝ้าระวังสถานการณ์อย่างต่อเนื่อง แม้พายุโนรูจะอ่อนตัวเป็นหย่อมความกดอากาศต่ํา แต่ด้วยการเคลื่อนตัวของกระแสอากาศที่วกกลับมา ประกอบกับมีมวลอากาศเย็นแผ่มาปกคลุม ทําให้ยังคงมีฝนตกต่อเนื่องและหนักในบางพื้นที่ในจังหวัดแพร่ จังหวัดอุตรดิตถ์ และจังหวัดพิจิตร แต่จากการคาดการณ์โดยกรมอุตุนิยมวิทยา คาดว่าจะยังคงมีฝนในอีก 2-3 วัน (1-3 ตุลาคม 2565) จากนั้นฝนจะทิ้งช่วง อย่างไรก็ตามยังคงต้องเฝ้าติดตามสถานการณ์สภาพอากาศต่อไป เนื่องจากอาจมีการเปลี่ยนแปลงสภาพอากาศได้ตลอด 24 ชั่วโมง
นายภูสิต สมจิตต์ ผู้ว่าราชการจังหวัดพิษณุโลก กล่าวต่อว่า สําหรับความเสียหายจากอุทกภัยที่เกิดขึ้นล่าสุด ณ วันที่ 2 ตุลาคม 2565 มีบ้านเรือนราษฏรได้รับความเสียหาย จํานวน 917 หลังคาเรือน ในพื้นที่ 3 อําเภอ ได้แก่ อําเภอวังทอง อําเภอนครไทย และอําเภอบางระกํา มีผู้เสียชีวิต จํานวน 1 ราย นาข้าวเสียหาย 2,563 ไร่ พืชไร่ พืชสวน 404 ไร่ บ่อปลา 30 บ่อ ถนนของทางราชการเสียหาย 15 สาย ขณะนี้ ได้ให้ความช่วยเหลือโดยนําเรือท้องแบน เรือพลาสติก กระสอบทราย อํานวยความสะดวกเรื่องการเดินทางสัญจร และวางแผนการระบายน้ํา พร้อมติดตั้งเครื่องสูบน้ํา เพื่อเร่งการระบายน้ํา ไม่ให้เข้าท่วมบ้านเรือนในพื้นที่เเล้ว สําหรับการให้ความช่วยเหลืออื่น ๆ ได้มีการนําถุงยังชีพออกแจกจ่าย ผู้ประสบภัยแล้วและได้จ่ายเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน ปี 2565 (วงเงิน 20 ล้านบาท) แล้ว จํานวนกว่า 17 ล้านบาท นอกจากนี้ ยังได้สั่งการให้เตรียมความพร้อมในพื้นที่เเล้ว พร้อมทั้งกําชับองค์กรปกครองส่วนท้องถิ่น และเจ้าหน้าที่ที่เกี่ยวข้องให้ความสําคัญกับการช่วยเหลือพี่น้องประชาชนในพื้นที่ที่ประสบภัยน้ําท่วม และการบริการสาธารณสุขอย่างใกล้ชิด เพื่อเร่งบรรเทาความเดือดร้อนในด้านต่าง ๆ ทั้งนี้ ได้มีการตรวจสอบระบบไฟฟ้าให้อยู่ในเกณฑ์มาตรฐานความปลอดภัยแล้ว ซึ่งในวันพรุ่งนี้ (วันที่ 3 ต.ค. 65) เวลา 09.30 น. จะมีการประชุม เพื่อติดตามการบริหารจัดการสถานการณ์อุทกภัย แนวทางการแก้ไขปัญหา และการให้ความช่วยเหลือผ่านระบบ Video Conference ต่อจากการประชุมติดตามของกระทรวงมหาดไทย เพื่อติดตามสถานการณ์ในพื้นที่อย่างใกล้ชิดต่อไป
#มหาดไทย #กระทรวงมหาดไทย #130ปีกระทรวงมหาดไทย_บําบัดทุกข์บํารุงสุข
#SDGsforAll #ChangeforGood
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ เป็นประธานระดมสมอง เดินหน้ายกระดับโรงงานเพิ่มผลิตภาพ ตามแนวทาง BCG
วันพุธที่ 19 ตุลาคม 2565
รองปลัดฯ ภานุวัฒน์ เป็นประธานระดมสมอง เดินหน้ายกระดับโรงงานเพิ่มผลิตภาพ ตามแนวทาง BCG
รองปลัดฯ ภานุวัฒน์ เป็นประธานระดมสมอง เดินหน้ายกระดับโรงงานเพิ่มผลิตภาพ ตามแนวทาง BCG
วันนี้ (18 ตุลาคม 2565) นายภานุวัฒน์ ตริยางกูรศรี รองปลัดกระทรวงอุตสาหกรรม ให้เกียรติเป็นประธานการประชุมประจําปี Workshop Meeting of Head of NPOs ครั้งที่ 63 พร้อมด้วย Dr. Indra Pradana Singawinata, APO Secretary General และนายสุรเชษฐ์ พลวณิช รักษาการผู้อํานวยการสถาบันเพิ่มผลิตแห่งชาติ ในฐานะ APO Alternate Director for Thailand และผู้นําจากประเทศสมาชิกอีก 19 ประเทศ เข้าร่วมประชุม ณ ห้องฉัตรา บอลรูม โรงแรมสยาม เคมปินสกี้ กรุงเทพฯ
สําหรับการประชุมครั้งนี้จัดขึ้นระหว่างวันที่ 18-19 ตุลาคม 2565 เพื่อร่วมหารือพิจารณาและทําความตกลงแผนการดําเนินโครงการด้านการเพิ่มผลผลิตในอนาคต รวมถึงเพื่อแนะนําแนวทางและนวัตกรรมเพิ่มผลิตภาพสีเขียว (Green Productivity) พร้อมเสริมสร้างประสิทธิผลด้วยหลักการเศรษฐกิจหมุนเวียน (Circular Economy) เพื่อความยั่งยืนทางเศรษฐกิจภายหลังสถานการณ์ COVID-19
รัฐบาลไทย-ข่าวทำเนียบรัฐบาล-เงินอุดหนุนเด็กแรกเกิดไม่สะดุด ครม.อนุมัติงบกลาง 933 ล้านบาท ดูแล 2.35 ล้านคน
วันอังคารที่ 13 กันยายน 2565
เงินอุดหนุนเด็กแรกเกิดไม่สะดุด ครม.อนุมัติงบกลาง 933 ล้านบาท ดูแล 2.35 ล้านคน
เงินอุดหนุนเด็กแรกเกิดไม่สะดุด ครม.อนุมัติงบกลาง 933 ล้านบาท ดูแล 2.35 ล้านคน
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 13 กันยายน 2565 ว่า ครม.อนุมัติงบกลางประจําปีงบประมาณ พ.ศ.2565 รายการเงินสํารองจ่ายเพื่อกรณีฉุกเฉินหรือจําเป็น สําหรับการจ่ายเงินงบอุดหนุนเฉพาะกิจ โครงการเงินอุดหนุนเพื่อการเลี้ยงดูเด็กแรกเกิด จํานวน 933.6 ล้านบาท เพื่อจ่ายเงินอุดหนุนให้กับกลุ่มเป้าหมายที่ได้รับสิทธิเงินอุดหนุนเพื่อการเลี้ยงดูเด็กแรกเกิดเพิ่มเฉพาะในรอบเดือนกันยายน 2565 จํานวน 2,354,558 คน ตามที่กระทรวงการพัฒนาสังคมและความมั่นคงของมนุษย์เสนอ เนื่องจากงบประมาณรายจ่ายประจําปี 2565 ที่ได้รับจัดสรรมานั้น ไม่เพียงพอกับจํานวนผู้ได้รับสิทธิเงินอุดหนุนฯ ในรอบเดือนกันยายน 2565 ที่เพิ่มขึ้นจากที่ประมาณการณ์ไว้ ที่ผ่านมา ครม. เคยมีมติอนุมัติงบกลางเพื่อเป็นค่าใช้จ่ายในการดําเนินโครงการเงินอุดหนุนเพื่อการเลี้ยงดูเด็กแรกเกิดมาแล้ว 6 ครั้ง รวมเป็นเงินทั้งสิ้น 12,498.6 ล้านบาท
ทั้งนี้ โครงการเงินอุดหนุนเพื่อการเลี้ยงดูเด็กแรกเกิด เป็นนโยบายของรัฐบาลที่มุ่งเน้นให้เด็กแรกเกิดได้รับการเลี้ยงดูที่มีคุณภาพและมีพัฒนาการเหมาะสมตามวัย เพื่อเติบโตเป็นประชากรที่มีคุณภาพในอนาคต โดยรัฐบาลจะให้เงินอุดหนุนแก่เด็กแรกเกิด จนถึงอายุ 6 ปี ที่อยู่ในครอบครัวที่มีรายได้น้อยต่ํากว่า 100,000 บาท/คน/ปี ในอัตรา 600 บาท/คน/เดือน เพื่อแบ่งเบาภาระค่าใช้จ่ายเป็นรายเดือน นับเป็นสวัสดิการขั้นพื้นฐานที่รัฐบาลส่งผ่านบิดา มารดา หรือผู้ปกครองไปยังเด็กแรกเกิด
รัฐบาลไทย-ข่าวทำเนียบรัฐบาล-​โฆษกรัฐบาลเผย รัฐบาลเดินหน้าสร้างความร่วมมือทางการค้ากับมิตรประเทศและคู่เจรจาเพิ่มเติม พร้อมผลักดันการส่งออกสินค้าเกษตรไทยมากขึ้น
วันศุกร์ที่ 30 กันยายน 2565
​โฆษกรัฐบาลเผย รัฐบาลเดินหน้าสร้างความร่วมมือทางการค้ากับมิตรประเทศและคู่เจรจาเพิ่มเติม พร้อมผลักดันการส่งออกสินค้าเกษตรไทยมากขึ้น
​โฆษกรัฐบาลเผย รัฐบาลเดินหน้าสร้างความร่วมมือทางการค้ากับมิตรประเทศและคู่เจรจาเพิ่มเติม พร้อมผลักดันการส่งออกสินค้าเกษตรไทยมากขึ้น
วันนี้ (30 กันยายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า รัฐบาลเร่งฟื้นฟูเศรษฐกิจ โดยมุ่งส่งเสริมการใช้ประโยชน์จากความตกลงหุ้นส่วนทางเศรษฐกิจระดับภูมิภาค (RCEP) ซึ่งรัฐบาล โดยกรมเจรจาการค้าระหว่างประเทศได้เข้าร่วมประชุมรัฐมนตรีเศรษฐกิจอาเซียนและประเทศคู่เจรจาบวกสาม (จีน ญี่ปุ่น และเกาหลีใต้) ครั้งที่ 25 ณ จังหวัดเสียมราฐ ราชอาณาจักรกัมพูชา เมื่อวันที่ 17 กันยายน 2565 ที่ผ่านมา
ทั้งนี้ ที่ประชุมฯ ได้รับรองแผนความร่วมมือด้านเศรษฐกิจอาเซียนบวกสาม ปี 2566-2567 ซึ่งเป็นแผนกิจกรรมที่ช่วยฟื้นฟูเศรษฐกิจยุคหลังการแพร่ระบาดโควิด-19 เช่น การส่งเสริมการใช้ประโยชน์จากความตกลงการค้าเสรีอาเซียนกับคู่เจรจา การส่งเสริมขีดความสามารถทางการแข่งขันของวิสาหกิจขนาดกลาง ขนาดย่อม และรายย่อย (MSMEs) การอํานวยความสะดวกทางการค้า และการเพิ่มขีดความสามารถของอาเซียนบวกสามในการพัฒนาเศรษฐกิจดิจิทัล รวมทั้งยังได้เพิ่มความร่วมมือด้านใหม่ ๆ อย่างพลังงานทดแทน และเศรษฐกิจสีเขียว
โฆษกประจําสํานักนายกรัฐมนตรีกล่าวว่า ที่ประชุมฯ ยังได้รับทราบข้อเสนอแนะของสภาธุรกิจเอเชียตะวันออก (East Asia Business Council: EABC) ซึ่งนําเสนอกิจกรรมสําคัญในปีนี้ โดยเฉพาะการจัดทํา E-book การจัดสัมมนาออนไลน์เกี่ยวกับความตกลง RCEP เพื่อส่งเสริมให้ภาคเอกชนเข้าใจ และใช้ประโยชน์จากความตกลง RCEP มากขึ้น พร้อมรายงานผลสํารวจภาคเอกชน ซึ่งมีบริษัทมากกว่าร้อยละ 50 ที่ให้ความสําคัญกับการพัฒนาองค์กรอย่างยั่งยืน โดยเฉพาะแนวทางลดการปล่อยก๊าซคาร์บอนไดออกไซด์ และใช้พลังงานหมุนเวียน ซึ่งสอดคล้องกับโมเดลเศรษฐกิจ BCG ของรัฐบาล
นอกจากนี้ รัฐบาลยังให้ความสําคัญกับการผลักดันการส่งออกสินค้าเกษตรที่มีศักยภาพของไทยไปยังตลาดต่างประเทศที่มีศักยภาพ ซึ่ง เมื่อวันที่ 26-28 กันยายน 2565 กรมเจรจาการค้าระหว่างประเทศได้หารือความร่วมมือไปยังตลาดสิงคโปร์ เพื่อพัฒนาศักยภาพ SMEs สู่การค้ายุคใหม่ รวมทั้งส่งเสริมการใช้สิทธิประโยชน์ทางการค้าภายใต้ FTA ต่าง ๆ ในตลาดสิงคโปร์ อาทิ ผลิตภัณฑ์นม ข้าว และผลไม้ พร้อมจะหารือกับซุปเปอร์มาร์เก็ตของสิงคโปร์ ซึ่งนําเข้าสินค้าไทยมาอย่างต่อเนื่อง รวมทั้งติดตามสถานการณ์การขนส่งสินค้าเกษตรจากไทยผ่านชายแดนมาเลเซียไปยังสิงคโปร์ภายหลังสถานการณ์โรคโควิด-19
“รัฐบาลยังคงเสริมสร้างความร่วมมือทางการค้ากับมิตรประเทศและคู่เจรจาระหว่างประเทศอย่างต่อเนื่อง เพื่อผลักดันให้เกิดการฟื้นฟูของเศรษฐกิจ รวมทั้งหาช่องทางส่งออกสินค้าเกษตรไทยไปยังต่างประเทศมากขึ้น โดยการค้าระหว่างไทยกับประเทศบวกสามในช่วง 7 เดือนของปี 2565 มีมูลค่าเพิ่มขึ้นร้อยละ 22.63 จากช่วงเวลาเดียวกันของปีก่อนหน้า และในปี 2564 มีมูลค่าการค้ารวมคิดเป็นร้อยละ 33.45 ของมูลค่าการค้าไทยทั้งหมด สําหรับประเทศสิงคโปร์ซึ่งเป็นคู่ค้าอันดับที่ 4 ของไทยในอาเซียน ในช่วง 7 เดือนแรกของปี 2565 การค้าระหว่างกันเพิ่มขึ้นร้อยละ 21.35 มีสินค้าส่งออกสําคัญ ได้แก่ อัญมณีและเครื่องประดับ (ทองคํายังไม่ได้ขึ้นรูป) น้ํามันสําเร็จรูป แผงวงจรไฟฟ้า เครื่องคอมพิวเตอร์ อุปกรณ์และส่วนประกอบ และสินค้าอุตสาหกรรมอื่น ๆ ” นายอนุชาฯ กล่าว
รัฐบาลไทย-ข่าวทำเนียบรัฐบาล-อย่าแชร์! รัฐบาลช่วยเงินทำศพผู้สูงอายุ รายละ 30,000 บาท ไม่เป็นความจริง ขอความร่วมมือ ปชช. ส่งต่อข่าวจริง คือ รัฐบาลช่วยเหลือรายละ 3,000 บาทตามหลักเกณฑ์ที่ พม. กำหนด
วันศุกร์ที่ 4 พฤศจิกายน 2565
อย่าแชร์! รัฐบาลช่วยเงินทําศพผู้สูงอายุ รายละ 30,000 บาท ไม่เป็นความจริง ขอความร่วมมือ ปชช. ส่งต่อข่าวจริง คือ รัฐบาลช่วยเหลือรายละ 3,000 บาทตามหลักเกณฑ์ที่ พม. กําหนด
.....
ขณะนี้ มีการแชร์ข้อมูลผ่านสื่อโซเชียลมีเดีย เนื้อหาเกี่ยวประกาศในราชกิจจานุเบกษา (19 พ.ค. 63) เรื่อง การสนับสนุนการสงเคราะห์ในการจัดการศพตามประเพณี ที่มีวัตถุประสงค์เพื่อช่วยเหลือในการจัดการศพผู้สูงอายุตามประเพณีที่มีฐานะยากจน ย้ําว่า "เงินทําศพผู้สูงอายุ" รายละ 30,000 บาท นั้น ไม่เป็นความจริง
.
ข้อมูลจริง คือ รัฐบาลโดยกระทรวงการพัฒนาสังคมและความมั่นคงของมนุษย์ (พม.) จะช่วยเหลือเงินในการจัดการศพผู้สูงอายุ รายละ 3,000 บาท โดยผู้สูงอายุที่เสียชีวิตจะต้องเข้าหลักเกณฑ์ ดังนี้
• ผู้เสียชีวิตอายุเกิน 60 ปีบริบูรณ์ขึ้นไป
• มีสัญชาติไทย เป็นผู้สูงอายุที่มี "บัตรสวัสดิการแห่งรัฐ"
• ผู้สูงอายุซึ่งอยู่ในศูนย์พัฒนาการจัดสวัสดิการสังคมผู้สูงอายุ สถานสงเคราะห์ สถานดูแล สถานคุ้มครอง หรือสถานใด ๆ ของรัฐหรือองค์กรปกครองส่วนท้องถิ่น ที่ดําเนินการจัดการศพตามประเพณีโดยมูลนิธิ สมาคม วัด มัสยิด โบสถ์
.
รัฐบาลขอความร่วมมือ ปชช. ที่รับข้อมูลข่าวสารผ่านสื่อโซเชียลมีเดีย ควรตรวจสอบข้อมูลจากแหล่งข่าวที่เชื่อถือได้ และไม่ส่งต่อข้อมูลอันเป็นเท็จ ซึ่งจะเป็นการป้องกันการสร้างความสับสนในสังคมได้
.
อ่านเพิ่มเติม คลิกhttps://www.thaigov.go.th/news/contents/details/61187
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-สิ้นสุดการรอคอย พม. ช่วยเด็กชายวัย 14 ปี ทำบัตรประชาชนสำเร็จภายใน 3 วัน 30 ต.ค. นี้ จุติ นำทีม ติดตามการซ่อมบ้านผู้ประสบเหตุ 40 หลัง ซับน้ำตา เหยื่อหนองบัวลำภู
วันศุกร์ที่ 28 ตุลาคม 2565
สิ้นสุดการรอคอย พม. ช่วยเด็กชายวัย 14 ปี ทําบัตรประชาชนสําเร็จภายใน 3 วัน 30 ต.ค. นี้ จุติ นําทีม ติดตามการซ่อมบ้านผู้ประสบเหตุ 40 หลัง ซับน้ําตา เหยื่อหนองบัวลําภู
สิ้นสุดการรอคอย พม. ช่วยเด็กชายวัย 14 ปี ทําบัตรประชาชนสําเร็จภายใน 3 วัน 30 ต.ค. นี้ จุติ นําทีม ติดตามการซ่อมบ้านผู้ประสบเหตุ 40 หลัง ซับน้ําตา เหยื่อหนองบัวลําภู
วันที่ 28 ตุลาคม 2565นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เปิดเผยว่า ตั้งแต่วันที่ 6 ตุลาคม 2565 ที่เกิดเหตุความรุนแรงในพื้นที่ตําบลอุทัยสวรรค์ อําเภอนากลาง จังหวัดหนองบัวลําภู กระทรวง พม. ได้จัดตั้งทีมเฉพาะกิจ 40 ทีม ลงพื้นที่เยี่ยมให้กําลังใจและช่วยเหลือเยียวยาทุกครอบครัวผู้ประสบเหตุอย่างใกล้ชิด และได้พบครอบครัวหนึ่งที่มีปัญหาซับซ้อน โดยพี่สาวผู้ประสบเหตุ อายุ 52 ปี มีภาวะทางจิต ไม่ได้รับการรักษาตั้งแต่ปี 2562 ซึ่งมีลูกชาย อายุ 14 ปี ไม่ได้รับการทําบัตรประจําตัวประชาชน เนื่องจากผู้เป็นแม่ได้พาเด็กไปเร่ร่อนหลังจากคลอด อีกทั้งใบเกิดและเอกสารที่เกี่ยวข้องของเด็กถูกเผาทําลาย ทําให้เด็กไม่สามารถรับสิทธิสวัสดิการต่างๆ จากรัฐได้
นายจุติกล่าวเพิ่มเติมว่า ทั้งนี้ ตั้งแต่วันที่ 26 ต.ค. 65 ทีมชุดเฉพาะกิจได้สืบเสาะหาข้อเท็จจริง พบว่า ชื่อเด็กอยู่ในทะเบียนบ้านกลาง จึงได้ประสานความร่วมมือกับหน่วยงานในพื้นที่ของกระทรวงมหาดไทย จนสามารถจัดทําบัตรประจําตัวประชาชนให้เด็กได้สําเร็จในวันนี้ (28 ต.ค. 65) โดยใช้เวลาดําเนินการเพียง 3 วัน ทําให้เด็กสามารถได้รับสิทธิสวัสดิการต่างๆ จากรัฐ โดยเฉพาะสิทธิการรักษาพยาบาล และในวันอาทิตย์ที่ 30 ตุลาคมนี้ ตนพร้อมด้วยคณะผู้บริหารกระทรวง พม. จะร่วมกันเดินทางไปเยี่ยมให้กําลังครอบครัวดังกล่าว รวมทั้งติดตามการซ่อมแซมปรับปรุงบ้านทั้ง 40 หลังของครอบครัวที่ได้รับผลกระทบ และขอยืนยันว่า กระทรวง พม. พร้อมให้ความช่วยเหลือเยียวยาทุกครอบครัวจนกว่าทุกอย่างจะกลับคืนสู่ภาวะปกติ โดยเฉพาะสภาพจิตใจ
รัฐบาลไทย-ข่าวทำเนียบรัฐบาล-​Govt pleased with R&I maintaining Thailand's sovereign credit rating at 'A-' with stable outlook
วันอังคารที่ 30 สิงหาคม 2565
​Govt pleased with R&I maintaining Thailand's sovereign credit rating at 'A-' with stable outlook
​Govt pleased with R&I maintaining Thailand's sovereign credit rating at 'A-' with stable outlook
August 29, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that the Government acknowledged the report of Japan-based “Rating and Investment Information, Inc. (R&I)”, and is pleased that R&I has affirmed Thailand's sovereign credit rating at 'A-' with a Stable Outlook.
According to Ministry of Finance’s Public Debt management Office, the rating reflects effectiveness of the Government’s financial and fiscal measures implemented during the COVID-19 pandemic, coupling with continuous increase of inward foreign investment in production industry and the growth of tourism sector that support full recovery of the Thai economy. R&I expressed confidence that the Thai Government would be able to maintain fiscal stability and the country’s public debt burden at an appropriate rate in accordance with the State Fiscal and Financial Disciplines Act, B.E. 2561.
Although Thailand has seen a deficit of its current account balance this year due to the decrease in revenue from tourism sector, higher transport costs, semiconductor shortage, and China’s new round of COVID-19 lockdown, R&I forecasted that Thailand’s current account balance will record a surplus in 2023 thanks to the recovery of tourism sector and a decrease of energy prices. The country’s external finance sector has remained strong with large foreign exchange reserves and high liquidity. It is important for the Thai Government to implement proactive measures for the development of value-based industries and the Eastern Economic Corridor (EEC), and to continue investing in infrastructure projects, as well as promote foreign direct investment which are conducive to long-term economic growth.
According to the acting Government Spokesperson, the Government has carefully undertaken financial and fiscal policies for post-COVID-19 economic rehabilitation, taking into account the benefit of the nation and people, and sustainable growth of the Thai economy.
รัฐบาลไทย-ข่าวทำเนียบรัฐบาล-รัฐมนตรีว่าาการกระทรวงยุติธรรม เผยราชทัณฑ์ร่วมมือ GISTDA ติดตามสภาพอากาศ ตั้งวอร์รูมวางแผนรับมืออุทกภัย
วันพฤหัสบดีที่ 13 ตุลาคม 2565
รัฐมนตรีว่าาการกระทรวงยุติธรรม เผยราชทัณฑ์ร่วมมือ GISTDA ติดตามสภาพอากาศ ตั้งวอร์รูมวางแผนรับมืออุทกภัย
รัฐมนตรีว่าาการกระทรวงยุติธรรม เผยราชทัณฑ์ร่วมมือ GISTDA ติดตามสภาพอากาศ ตั้งวอร์รูมวางแผนรับมืออุทกภัย พร้อมส่งนักโทษช่วยชาวบ้านทําแนวกั้น-สูบน้ํา ย้ําท้องถิ่นไหนมีปัญหาประสานมาได้เลยยินดีให้บริการสังคม
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า จากกรณีน้ําท่วมในหลายพื้นที่ทั่วประเทศ ตนได้กําชับให้กรมราชทัณฑ์เฝ้าติดตามสถานการณ์ระดับน้ําอย่างใกล้ชิดและให้เรือนจําทุกแห่งเตรียมความพร้อมรับมือ ซึ่งจากรายงานล่าสุดยังไม่มีเรือนจําถูกน้ําท่วม แต่ก็ได้มีการประชุมเพื่อเตรียมพร้อมรับมือ และเตรียมแผนการรองรับกรณีเกิดน้ําทะลักเข้าท่วมเรือนจํา โดยเฉพาะเรือนจําในจังหวัดที่อยู่ในเส้นทางน้ําหลาก นอกจากนี้ทางกรมราชทัณฑ์ได้ทํา MOU ร่วมกับ สํานักงานพัฒนาเทคโนโลยีอวกาศและภูมิสารสนเทศ (GISTDA) ในการส่งภาพถ่ายดาวเทียมเพื่อเฝ้าระวังน้ําท่วมและสภาพภูมิอากาศต่างๆ เพื่อให้เราสามารถรับรู้สถานการณ์ต่างๆได้อย่างรวดเร็ว
นายสมศักดิ์ กล่าวว่า นอกจากนี้ กรมราชทัณฑ์ยังได้ตั้งไลน์กลุ่ม เพื่อเป็นวอร์รูมในการรายงานสถานการณ์ต่างๆจากทั่วประเทศ และในส่วนของจังหวัดต่างๆที่ประสบอุทกภัย ทางเรือนจําในพื้นที่ใกล้เคียง ได้ส่งผู้ต้องขังออกไปช่วยงานสาธารณะ เช่น การวางกระสอบทรายทําแนวกั้นน้ํา การช่วยติดตั้งเครื่องสูบน้ํา และการช่วยขนสิ่งของต่างๆ ส่วนในพื้นที่ กทม.และปริมณฑล ก็ได้มีการช่วยบรรจุกระสอบทราย ทําแนวกั้นน้ํา และทําความสะอาดท่อระบายน้ําในหลายจุด
"ผมขอย้ําอีกครั้งว่า หากหน่วยงานท้องถิ่นที่มีปัญหาน้ําท่วมหรือประสบภัยต่างๆ สามารถประสานมายังกรมราชทัณฑ์ได้เลย เรายินดีให้บริการสังคม อยากช่วยประชาชน กระทรวงยุติธรรม กรมราชทัณฑ์ และผู้ต้องขังทุกคน อยากช่วยลดภาระให้กับสังคมและประชาชน เรายินดีให้บริการ นอกจากนี้ยังเป็นการให้โอกาสผู้ต้องขังได้ร่วมทําความดี ได้ปรับตัวเพื่อเรียนรู้ในการกลับสู่สังคมอีกด้วย"นายสมศักดิ์ กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ห่วงใยประชาชนอาจเจ็บป่วยด้วยโรค “เมลิออยด์” ปีนี้พบผู้ป่วยแล้ว 2,314 ราย
วันเสาร์ที่ 22 ตุลาคม 2565
โฆษกรัฐบาลเผย นายกฯ ห่วงใยประชาชนอาจเจ็บป่วยด้วยโรค “เมลิออยด์” ปีนี้พบผู้ป่วยแล้ว 2,314 ราย
โฆษกรัฐบาลเผย นายกฯ ห่วงใยประชาชนอาจเจ็บป่วยด้วยโรค “เมลิออยด์” ปีนี้พบผู้ป่วยแล้ว 2,314 ราย กรมควบคุมโรคเตือนหากติดเชื้อมีโอกาสเสียชีวิตได้ แนะหลีกเลี่ยงเดินลุยน้ําย่ําโคลน เกษตรกร-ผู้ป่วยเบาหวานหากมีไข้สูง-ประวัติสัมผัสดินและน้ําให้รีบพบแพทย์
วันนี้ 22 ต.ค. 65 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยประชาชนอาจเจ็บป่วยด้วยโรคเมลิออยด์ที่เกิดในช่วงนี้ที่ยังคงมีฝนตกในบางพื้นที่ ตามคําเตือนของกรมควบคุมโรค กระทรวงสาธารณสุข โดยเฉพาะเกษตรกรและผู้ป่วยเบาหวาน ให้ระวังป่วยโรคเมลิออยด์ สามารถพบการติดเชื้อได้ตลอดทั้งปี แต่พบมากในช่วงฤดูฝน เชื้อสามารถเข้าทางผิวหนัง การดื่มน้ําไม่สะอาด หรือการหายใจเอาฝุ่นดินที่ปนเปื้อนเชื้อเข้าไป ควรหลีกเลี่ยงการเดินลุยน้ําย่ําโคลน หากจําเป็นต้องลงพื้นที่ที่มีน้ําท่วมขัง ควรใส่รองเท้าบูทเพื่อป้องกัน และหลังขึ้นจากน้ําให้รีบทําความสะอาดร่างกายด้วยสบู่และน้ําสะอาดทันที
นายอนุชาฯ กล่าวว่า กรมควบคุมโรคได้ออกคําเตือนพร้อมให้ข้อมูลว่า ในช่วงนี้ยังคงมีฝนตกในบางพื้นที่ ทําให้มีน้ําท่วมขังหรือดินชื้นแฉะ ซึ่งประชาชนที่อยู่ในพื้นที่น้ําท่วมและเกษตรกร หรือผู้ที่ต้องทํางานสัมผัสดินและน้ําโดยตรง รวมถึงผู้ที่มีโรคประจําตัว เช่น เบาหวาน โรคไตเรื้อรัง และโรคธาลัสซีเมีย จะมีความเสี่ยงป่วยโรคเมลิออยด์สูง เชื้อแบคทีเรียที่เป็นสาเหตุจะอยู่ในดินและในน้ําจะเข้าสู่ร่างกายได้ทางการดื่มน้ํา หรือรับประทานอาหารที่ปนเปื้อนเชื้อ และทางผิวหนัง หรือการสูดหายใจเอาฝุ่นจากดินที่มีเชื้อเจือปนเข้าไป หลังติดเชื้อประมาณ 1-21 วันจะมีอาการเจ็บป่วย แต่บางรายอาจนานเป็นปี ขึ้นอยู่กับปริมาณเชื้อที่ได้รับและภูมิต้านทานของแต่ละคน อาการของโรคนี้ไม่มีลักษณะเฉพาะ จะมีความหลากหลายคล้ายโรคติดเชื้ออื่น ๆ หลายโรค เช่น มีไข้สูง มีฝีที่ผิวหนัง มีอาการทางระบบทางเดินหายใจ อาจติดเชื้อเฉพาะที่หรือติดเชื้อแล้วแพร่กระจายทั่วทุกอวัยวะและเสียชีวิตได้ ส่วนใหญ่มักจะเริ่มจากอาการไข้เป็นหลัก จึงทําให้วินิจฉัยโรคได้ยาก ต้องอาศัยการตรวจเพาะเชื้อทางห้องปฏิบัติการเป็นหลัก เพื่อใช้ประกอบการตรวจวินิจฉัยและรักษา
สําหรับสถานการณ์โรคเมลิออยด์ในปีนี้ ตั้งแต่วันที่ 1 มกราคม-10 ตุลาคม 2565 พบผู้ป่วย 2,314 ราย เสียชีวิต 34 ราย กลุ่มอายุที่พบผู้ป่วยมากที่สุด คือ อายุมากกว่า 65 ปี รองลงมา 55-64 ปี และ 45-54 ปี ตามลําดับ พบผู้ป่วยและผู้เสียชีวิตกระจายอยู่ทุกภาคของประเทศไทย แต่พื้นที่ที่พบอัตราป่วยสูงสุด ได้แก่ ภาคตะวันออกเฉียงเหนือ อัตราตายสูงสุด ได้แก่ ภาคตะวันออกเฉียงเหนือและภาคใต้
“กรมควบคุมโรคได้แนะวิธีการป้องกันโรคเมลิออยด์สามารถทําได้ ดังนี้ 1. หลีกเลี่ยงการเดินลุยน้ําย่ําโคลนหรือสัมผัสดินและน้ําโดยตรง หากจําเป็นขอให้สวมรองเท้าบูท ถุงมือยาง กางเกงขายาวหรือชุดลุยน้ํา หลังสัมผัสดินและน้ําให้ทําความสะอาดร่างกายด้วยสบู่และน้ําสะอาดทันที 2. ทานอาหารปรุงสุก ดื่มน้ําสะอาดหรือต้มสุกทุกครั้ง 3. หลีกเลี่ยงการสัมผัสลมฝุ่นและการอยู่ท่ามกลางสายฝน 4. หากมีอาการไข้สูง ร่วมกับมีประวัติการสัมผัสดินและน้ํา ให้รีบพบแพทย์ทันที โดยเฉพาะเกษตรกรและผู้ป่วยโรคเบาหวาน สอบถามเพิ่มเติมได้ที่สายด่วนกรมควบคุมโรค โทร. 1422” นายอนุชาฯ กล่าว
.......
รัฐบาลไทย-ข่าวทำเนียบรัฐบาล-ครม. ไฟเขียววงเงิน 6,695 ลบ. ก่อสร้าง “สะพานข้ามทะเลสาบสงขลา – สะพานเชื่อมเกาะลันตา”
วันอาทิตย์ที่ 23 ตุลาคม 2565
ครม. ไฟเขียววงเงิน 6,695 ลบ. ก่อสร้าง “สะพานข้ามทะเลสาบสงขลา – สะพานเชื่อมเกาะลันตา”
.....
ที่ประชุม ครม. (18 ต.ค. 65) อนุมัติดําเนินงานก่อสร้างโครงการสะพานข้ามทะเลสาบสงขลาบริเวณ อ.กระแสสินธุ์ จ.สงขลา – อ.เขาชัยสน จ.พัทลุง วงเงิน 4,841 ล้านบาท และ โครงการสะพานเชื่อมเกาะลันตา ต.เกาะกลาง – ต.เกาะลันตาน้อย อ.เกาะลันตา จ.กระบี่ วงเงิน 1,854 ล้านบาท โดยทั้ง 2 โครงการมีระยะเวลาก่อสร้าง 3 ปี ตั้งแต่ปี พ.ศ. 2566 - 2568
.
ประโยชน์ที่จะได้รับจาก “สะพานข้ามทะเลสาบสงขลา” เช่น ลดระยะทางในการเดินทางระหว่างอําเภอ เกิดการพัฒนาเส้นทางการขนส่งโลจิสติกส์ และเส้นทางท่องเที่ยวสายใหม่ บรรเทาปริมาณจราจรของถนนทางหลวงและแก้ปัญหาการจราจรที่ติดขัด และหากเกิดภัยพิบัติสามารถอพยพ ปชช. ในพื้นที่ได้รวดเร็วทันการณ์
.
ส่วนโครงการ “สะพานเชื่อมเกาะลันตา” จะช่วยเพิ่มประสิทธิภาพในการขนส่ง ลดระยะเวลาการเดินทางจากการเดินทางด้วยแพขนานยนต์ซึ่งจะใช้เวลา 2 ชั่วโมง เหลือเพียง 2 นาที สามารถเชื่อมโยงโครงข่ายการคมนาคมและการขนส่งให้เกิดความสมบูรณ์และมีประสิทธิภาพยิ่งขึ้น
.
อ่านเพิ่มเติม คลิกhttps://www.thaigov.go.th/news/contents/details/60565
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รัฐบาลสั่งลดธงครึ่งเสาทั่วราชอาณาจักร 9, 12 และ 13 ก.ย. 65 เพื่อไว้อาลัยแด่สมเด็จพระราชินีนาถเอลิซาเบธที่ 2 แห่งสหราชอาณาจักร
วันศุกร์ที่ 9 กันยายน 2565
รัฐบาลสั่งลดธงครึ่งเสาทั่วราชอาณาจักร 9, 12 และ 13 ก.ย. 65 เพื่อไว้อาลัยแด่สมเด็จพระราชินีนาถเอลิซาเบธที่ 2 แห่งสหราชอาณาจักร
.....
รัฐบาลสั่งลดธงครึ่งเสาทั่วราชอาณาจักร 9, 12 และ 13 ก.ย. 65 เพื่อไว้อาลัยแด่สมเด็จพระราชินีนาถเอลิซาเบธที่ 2 แห่งสหราชอาณาจักร
.
ด้วยสมเด็จพระราชินีนาถเอลิซาเบธที่ 2 แห่งสหราชอาณาจักร เสด็จสวรรคต เมื่อวันที่ 8 ก.ย. 65 นายกรัฐมนตรี จึงมีคําสั่งให้ส่วนราชการและรัฐวิสาหกิจ ลดธงครึ่งเสาทั่วราชอาณาจักรเพื่อไว้อาลัย ในวันศุกร์ที่ 9 จันทร์ที่ 12 และอังคารที่ 13 ก.ย. 65 รวม 3 วันทําการ
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ชูโคพื้นเมือง “ไทยทาจิ” ยกเศรษฐกิจ 5 จ.ชายแดนใต้ ตั้งเป้า ส่งออกตลาดฮาลาลทั่วโลก
วันศุกร์ที่ 9 กันยายน 2565
ชูโคพื้นเมือง “ไทยทาจิ” ยกเศรษฐกิจ 5 จ.ชายแดนใต้ ตั้งเป้า ส่งออกตลาดฮาลาลทั่วโลก
.....
ครม. รับทราบการขับเคลื่อนกิจกรรมโคบาลชายแดนใต้ ภายใต้โครงการเมืองปศุสัตว์ ระเบียงเศรษฐกิจฮาลาล จ.ชายแดนใต้ ระยะ 7 ปี (พ.ศ. 2565 - 2571) ในพื้นที่ 5 จังหวัด ได้แก่ ปัตตานี ยะลา นราธิวาส สงขลา และสตูล เพื่อเพิ่มการเลี้ยงโคคุณภาพดี และยกระดับคุณภาพเนื้อสู่มาตรฐานโลก แก่กลุ่มเกษตรกร 100 กลุ่ม เกษตรกร 10,000 ราย แม่โคพันธุ์ดี 50,000 ตัว โดยดําเนินการใน 3 ระดับ คือ
.
ระดับต้นน้ํา – พัฒนาความรู้เกษตรกรเพื่อผลิตโคลูกผสมสายพันธุ์ไทยทาจิ และปลูกพืชอาหารสัตว์ที่เหมาะสมสําหรับเลี้ยงโค
ระดับกลางน้ํา - ส่งเสริมการปลูกพืชอาหารสัตว์ การแปรรูปอาหารสัตว์เพื่อจําหน่าย การสร้างโรงฆ่าและแปรรูปเนื้อสัตว์ห้องเย็น ยกระดับคุณภาพเนื้อสู่มาตรฐาน GMP และฮาลาล
ระดับปลายน้ํา - ส่งเสริมร้านตัดแต่งแปรรูปเนื้อสัตว์ จําหน่ายผลิตภัณฑ์เนื้อโคเป็นสินค้าเกษตรมูลค่าสูงในชุมชน ส่งเสริมการตลาดในและต่างประเทศ
.
อ่านเพิ่มเติม >>https://www.thaigov.go.th/news/contents/details/58925
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมทางหลวงดำเนินโครงการก่อสร้างขยายทางหลวงหมายเลข 226 สาย อำเภอเฉลิมพระเกียรติ - อำเภอจักราช - อำเภอห้วยแถลง จังหวัดนครราชสีมา แล้วเสร็จ
วันศุกร์ที่ 16 กันยายน 2565
กรมทางหลวงดําเนินโครงการก่อสร้างขยายทางหลวงหมายเลข 226 สาย อําเภอเฉลิมพระเกียรติ - อําเภอจักราช - อําเภอห้วยแถลง จังหวัดนครราชสีมา แล้วเสร็จ
เชื่อมโยงกลุ่มจังหวัดอีสานสู่ สปป.ลาว และเวียดนาม
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า กรมทางหลวง (ทล.) ได้ดําเนินโครงการก่อสร้างขยายทางหลวงหมายเลข 226 สาย อําเภอเฉลิมพระเกียรติ - อําเภอจักราช - อําเภอห้วยแถลง จังหวัดนครราชสีมา จากขนาด 2 ช่องจราจร เป็นขนาด 4 ช่องจราจร แล้วเสร็จ ระยะทางประมาณ 21.660 กิโลเมตร ตามนโยบายของนายศักด์สยาม ชิดชอบ รัฐมนตรีว่าการกระทรวงคมนาคม ที่ต้องการบูรณาการด้านคมนาคมและระบบโลจิสติกส์ รองรับเชื่อมโยงกลุ่มจังหวัดภาคตะวันออกเฉียงเหนือกับ สปป.ลาว ต่อเนื่องไปยังประเทศเวียดนาม สนับสนุนส่งเสริมการค้า การลงทุน และเพิ่มศักยภาพการแข่งขันของประเทศ อีกทั้งเพื่อแก้ไขปัญหาจราจร ลดอุบัติเหตุ ลดต้นทุนในการขนส่งสินค้า และเพิ่มความสามารถในการแข่งขันด้านการค้า
ทล. โดยสํานักก่อสร้างทางที่ 1 จึงเร่งดําเนินการโครงการก่อสร้างขยายทางหลวงสายดังกล่าว ซึ่งอยู่ในพื้นที่อําเภอห้วยแถลง จังหวัดนครราชสีมา เป็นมาตรฐานทางชั้นพิเศษขนาด 4 ช่องจราจร (ไปกลับข้างละ 2 ช่องจราจร) ผิวทางแบบแอสฟัลท์คอนกรีต ระหว่าง กม. ที่ 35+600 - 39+800 กม. ที่ 41+050 - 49+000 กม. ที่ 49+900 - 53+510 และ กม. ที่ 57+100 - 63+000 ช่องจราจรกว้างช่องละ 3.5 เมตร ไหล่ทางด้านนอกกว้าง 2.5 เมตร ด้านในกว้าง 0.5 เมตร แบ่งทิศทางการจราจรด้วยเกาะกลาง และก่อสร้างจุดกลับรถ จํานวน 12 จุด โดยจะมีการเปิดให้คนข้ามที่เป็นเกาะกลางแบริเออร์ในตําแหน่งที่มีความจําเป็นและเหมาะสมกับสภาพพื้นที่ในเส้นทาง รวมงานก่อสร้างสะพานคอนกรีตข้ามคลอง จํานวน 3 แห่ง และก่อสร้างศาลาทางหลวงในบริเวณสองข้างทางเพื่ออํานวยความสะดวกให้กับประชาชน จํานวน 1 แห่ง พร้อมติดตั้งไฟฟ้าแสงสว่างตลอดเส้นทาง งบประมาณ 764,122,000 บาท
ทั้งนี้ เมื่อดําเนินการแล้วเสร็จจะช่วยรองรับเส้นทางเชื่อมโยงกลุ่มจังหวัดภาคตะวันออกเฉียงเหนือไปสู่ประเทศเพื่อนบ้าน เพิ่มศักยภาพในการแข่งขันของประเทศ สนับสนุนการพัฒนาเศรษฐกิจอย่างยั่งยืน และการเดินทางที่มีความสะดวก รวดเร็ว ปลอดภัยมากยิ่งขึ้น สอดคล้องกับยุทธศาสตร์การพัฒนาประเทศ แผนพัฒนาเศรษฐกิจและสังคมแห่งชาติฉบับที่ 12 (พ.ศ. 2560 - 2564) ทล. ขอความร่วมมือผู้ใช้ทางปฏิบัติตาม “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังเพื่อความปลอดภัยของตัวท่าน และผู้ร่วมทาง ประชาชนสามารถสอบถามเส้นทางการเดินทางได้ที่ สายด่วน ทล. โทร. 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-นางจันทิรา บุรุษพัฒน์ ผู้ตรวจราชการกระทรวงคมนาคม เป็นประธานพิธีปิดและมอบประกาศนียบัตร
วันศุกร์ที่ 2 กันยายน 2565
นางจันทิรา บุรุษพัฒน์ ผู้ตรวจราชการกระทรวงคมนาคม เป็นประธานพิธีปิดและมอบประกาศนียบัตร
ให้กับผู้ผ่านการประเมินโครงการฝึกอบรมหลักสูตร “ฉันคือ...ข้าราชการที่ดี” รุ่นที่ 62 ในวันศุกร์ที่ 2 กันยายน 2565 ณ โรงแรม เบลล่า บี จังหวัดนนทบุรี
นางจันทิรา บุรุษพัฒน์ผู้ตรวจราชการกระทรวงคมนาคมได้กล่าวแสดงความยินดีกับข้าราชการทุกคนที่ผ่านการประเมินและได้รับวุฒิบัตรโครงการฝึกอบรมหลักสูตร “ฉันคือ...ข้าราชการที่ดี” รุ่นที่ 62 ทั้ง 85 คน ซึ่งนับเป็นโอกาสอันดีที่ทุกคนได้มีโอกาสเข้ารับการฝึกอบรมหลักสูตรนี้ เนื่องจากโครงการดังกล่าว จะเป็นประโยชน์กับตนเองและหน่วยงานต้นสังกัดในการส่งเสริมการทํางานเป็นทีม พัฒนาเครือข่ายและสร้างสายสัมพันธ์ที่ดีระหว่างข้าราชการในสังกัดกระทรวงคมนาคม อันก่อให้เกิดการเรียนรู้ที่จะอยู่ร่วมกัน การแลกเปลี่ยนความคิดเห็น เรียนรู้จากประสบการณ์ มีความพร้อมที่จะเติบโตสู่การเป็นข้าราชการที่ดี และก้าวสู่โลกของการปฏิบัติราชการ ทั้งนี้ จงตระหนักไว้เสมอว่า การเป็นข้าราชการที่ดี คือ ศักดิ์ศรีของตัวท่านเอง จะนํามาซึ่ง “ความน่าเชื่อถือและความไว้วางใจจากประชาชน” เจตนารมณ์และเป้าหมายที่สําคัญในการปฏิบัติราชการ คือ ข้าราชการต้องปฏิบัติราชการเพื่อประโยชน์สุขของประชาชน มุ่งเน้นการทํางานเชิงรุก คิดเชิงยุทธศาสตร์ และนําระบบบริหารจัดการสมัยใหม่มาใช้เพื่อให้การปฏิบัติงานมีประสิทธิภาพ ประสิทธิผล สามารถวัดผลความสําเร็จได้อย่างเป็นรูปธรรม และขอให้ผู้เข้ารับการฝึกอบรมได้นําความรู้และประสบการณ์ที่ได้จากหลักสูตรนี้ไปประยุกต์ใช้กับการทํางานและชีวิตส่วนตัว อันจะเป็นการนําพากระทรวงคมนาคมไปสู่ความเข้มแข็งอย่างยั่งยืน และเป็นกําลังสําคัญของการพัฒนาประเทศในอนาคตต่อไป
ทั้งนี้ กระทรวงฯ ได้ดําเนินโครงการฝึกอบรมหลักสูตร “ฉันคือ...ข้าราชการที่ดี” รุ่นที่ 62 รูปแบบออนไลน์ ระหว่างวันที่ 4 - 8 กรกฎาคม 2565 และจัดกิจกรรมสานสัมพันธ์ภายใต้ข้อกําหนดในการป้องกันการแพร่ระบาดโรคติดเชื้อไวรัส COVID-19 ของกระทรวงสาธารณสุขและหน่วยงานที่เกี่ยวข้อง ระหว่างวันที่ 29 สิงหาคม - 2 กันยายน 2565 โดยมีเนื้อหาหลักสูตรและกิจกรรมต่าง ๆ เพื่อปลูกฝังปรัชญาการเป็นข้าราชการที่ดี เสริมสร้างสมรรถนะและทักษะที่จําเป็นสําหรับการปฏิบัติงานราชการ ส่งเสริมคุณธรรมและจริยธรรม สร้างสายสัมพันธ์ที่ดีและแลกเปลี่ยนความคิดเห็นซึ่งกันและกัน เกิดกระบวนการเรียนรู้ เปิดโลกทัศน์ ทําให้สามารถปรับตัวที่จะอยู่ร่วมกันในสังคมและทํางานร่วมกันเป็นทีมได้เป็นอย่างดี ซึ่งผลการจากการประเมินข้าราชการจากส่วนราชการในสังกัด คค. ที่เข้าร่วมการฝึกอบรม ผ่านเกณฑ์การประเมินผลทั้ง 85 คน
รัฐบาลไทย-ข่าวทำเนียบรัฐบาล-ผู้ตรวจราชการฯ วีระกิตติ์ ร่วมหารือกับสมาคมผู้สื่อข่าวรถยนต์ฯ (สรยท.) พร้อมคณะ เตรียมมอบรางวัลประจำปี 2565
วันพฤหัสบดีที่ 27 ตุลาคม 2565
ผู้ตรวจราชการฯ วีระกิตติ์ ร่วมหารือกับสมาคมผู้สื่อข่าวรถยนต์ฯ (สรยท.) พร้อมคณะ เตรียมมอบรางวัลประจําปี 2565
ผู้ตรวจราชการฯ วีระกิตติ์ ร่วมหารือกับสมาคมผู้สื่อข่าวรถยนต์ฯ (สรยท.) พร้อมคณะ เตรียมมอบรางวัลประจําปี 2565
(วันที่ 25 ตุลาคม 2565) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม มอบหมายให้ นายวีระกิตติ์ รันทกิจธนวิชร์ ผู้ตรวจราชการกระทรวงอุตสาหกรรม เป็นผู้แทนเข้าพบ นายวชิระ เรืองมาลัย นายกสมาคม ผู้สื่อข่าวรถยนต์และรถจักรยานยนต์ไทย (สรยท.) พร้อมคณะ เพื่อร่วมหารือและเรียนเชิญรัฐมนตรีว่าการกระทรวงอุตสาหกรรม มาเป็นประธานในงานพิธีมอบรางวัลรถยนต์ยอดเยี่ยม ประจําปี 2565 (THAILAND CAR OF THE YEAR 2022) และรางวัลรถจักรยานยนต์ยอดเยี่ยม ประจําปี 2565 (THAILAND MOTORCYCLE OF THE YEAR 2022) ซึ่งกําหนดจัดขึ้นในวันที่ 24 พฤศจิกายน 2565 ที่ The Halls ซอยวิภาวดีรังสิต 64 โดยแบ่งเป็นรางวัลประเภทต่าง ๆ รวมจํานวนกว่า 40 รางวัล ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรร
รัฐบาลไทย-ข่าวทำเนียบรัฐบาล-ครม. อนุมัติ 302.5 ล้านบาท ให้กรมธุรกิจพลังงาน เพี่อช่วยเหลือส่วนลดราคาแก๊สหุงต้มแก่ผู้มีรายได้น้อยผ่านบัตรสวัสดิการแห่งรัฐ
วันอังคารที่ 18 ตุลาคม 2565
ครม. อนุมัติ 302.5 ล้านบาท ให้กรมธุรกิจพลังงาน เพี่อช่วยเหลือส่วนลดราคาแก๊สหุงต้มแก่ผู้มีรายได้น้อยผ่านบัตรสวัสดิการแห่งรัฐ
ครม. อนุมัติ 302.5 ล้านบาท ให้กรมธุรกิจพลังงาน เพี่อช่วยเหลือส่วนลดราคาแก๊สหุงต้มแก่ผู้มีรายได้น้อยผ่านบัตรสวัสดิการแห่งรัฐ
วันที่ 18 ตุลาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฎิบัติหน้าที่โฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรีวันนี้ (18 ตุลาคม 2565) มีมติอนุมัติงบฯ ปี 66 งบกลาง รายการเงินสํารองจ่ายเพื่อกรณีฉุกเฉินหรือจําเป็น จํานวน 302.5 ล้านบาท ให้กรมธุรกิจพลังงาน เพื่อเป็นการช่วยเหลือผ่านบัตรสวัสดิการแห่งรัฐโดยครอบคลุมถึงการลดค่าใช้จ่ายในครัวเรือนเป็นวงเงินส่วนลดค่าซื้อก๊าซหุงต้มจากร้านค้าตามที่กระทรวงพลังงานกําหนด จํานวน 100 บาท/คน/3 เดือน ซึ่งคาดว่าจะมีผู้ใช้สิทธิ์ประมาณ 5.5 ล้านราย
ทั้งนี้ มาตรการดังกล่าวเป็นการช่วยลดภาระค่าครองชีพสําหรับกลุ่มผู้มีรายได้น้อยผ่านบัตรสวัสดิการแห่งรัฐ โดยกรมบัญชีกลางจะดําเนินการเบิกจ่ายส่วนลดค่าซื้อก๊าซหุงต้มให้กับร้านค้าก๊าซหุงต้มที่ผู้มีบัตรสวัสดิการแห่งรัฐไปใช้สิทธิ ในช่วงตั้งแต่วันที่ 25 ตุลาคม - 31 ธันวาคม 2565
รัฐบาลไทย-ข่าวทำเนียบรัฐบาล-ครม. เห็นชอบร่างกฎหมาย “ธุรกิจทรัสตีและคราวด์ฟันดิง” เป็นสถาบันการเงินตามกฎหมาย ปปง. เพื่อป้องกันการฟอกเงิน
วันจันทร์ที่ 26 กันยายน 2565
ครม. เห็นชอบร่างกฎหมาย “ธุรกิจทรัสตีและคราวด์ฟันดิง” เป็นสถาบันการเงินตามกฎหมาย ปปง. เพื่อป้องกันการฟอกเงิน
.....
ที่ประชุม ครม. (20 ก.ย. 65) เห็นชอบหลักการร่างกฎกระทรวง (ฉบับที่ ..) พ.ศ. .... ออกตามความใน พ.ร.บ.ป้องกันและปราบปรามการฟอกเงิน พ.ศ. 2542 โดยมีสาระสําคัญ คือ
.
ให้ “ผู้ประกอบธุรกิจทรัสตี” ตามกฎหมายว่าด้วยทรัสต์เพื่อธุรกรรมในตลาดทุน และ “ผู้ประกอบธุรกิจให้บริการระบบคราวด์ฟันดิง” ตามประกาศคณะกรรมการกํากับตลาดทุนที่ออกตามกฎหมายว่าด้วยหลักทรัพย์และตลาดหลักทรัพย์ เป็น “สถาบันการเงิน”ตามกฎหมายว่าด้วยการป้องกันและปราบปรามการฟอกเงิน
.
เนื่องจากปัจจุบันการลงทุนผ่านกองทรัสต์และระบบคราวด์ฟันดิง ได้รับความสนใจจากนักลงทุนเพิ่มขึ้น ทําให้มีโอกาสที่นักลงทุนจะอาศัยช่องว่างของการตรวจสอบ “นําเงินที่ได้จากการกระทําความผิด” ซื้อหน่วยลงทุนเพื่อฟอกเงิน
.
ทั้งนี้ ครม. เน้นย้ําให้การดําเนินการดังกล่าว ต้องมีขั้นตอนที่ง่ายต่อการปฏิบัติ ไม่เป็นภาระมากเกินไป และไม่เป็นอุปสรรคต่อการเข้าถึงแหล่งเงินทุนของผู้ประกอบการ MSME
.
อ่านเพิ่มเติม คลิกhttps://www.thaigov.go.th/news/contents/details/59460
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล- เตือนแล้วนะ! อย่าลืมเริ่มใช้สิทธิคนละครึ่งเฟส 5 ครั้งแรกภายในวันนี้ (14 ก.ย.) ก่อนถูกตัดสิทธิตามโครงการ
วันพุธที่ 14 กันยายน 2565
เตือนแล้วนะ! อย่าลืมเริ่มใช้สิทธิคนละครึ่งเฟส 5 ครั้งแรกภายในวันนี้ (14 ก.ย.) ก่อนถูกตัดสิทธิตามโครงการ
เตือนแล้วนะ! อย่าลืมเริ่มใช้สิทธิคนละครึ่งเฟส 5 ครั้งแรกภายในวันนี้ (14 ก.ย.) ก่อนถูกตัดสิทธิตามโครงการ
วันที่ 14 กันยายน 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า กระทรวงการคลังได้แจ้งว่า ณ วันที่ 12 ก.ย. 65 ยังมีผู้ที่ได้รับสิทธิตามโครงการโครงการคนละครึ่ง ระยะที่ 5 ประมาณ 1.92 ล้านคน ยังไม่ได้เริ่มใช้จ่ายตามโครงการ ดังนั้นจึงขอแจ้งเตือนผู้ได้รับสิทธิให้เริ่มใช้จ่ายภายในเวลา 22.59 น. ของวันนี้ (14 ก.ย. 65) ซึ่งเป็นวันที่เกณฑ์ของโครงการกําหนดให้เริ่มใช้จ่ายครั้งแรก ไม่เช่นนั้นจะถูกตัดสิทธิจากโครงการโดยอัตโนมัติ
นอกจากนี้ ยังมีผู้ที่เคยได้รับสิทธิรายเดิมตามโครงการในระยะที่4 ที่ได้รับสิทธิในโครงการระยะที่5 โดยไม่ต้องลงทะเบียนใหม่แต่ต้องมีการกดยืนยันสิทธิในแอปพลิเคชันเป๋าตัง พบว่าจากผู้มีสิทธิรายเดิมประมาณ 26.27 ล้านคน ณ วันที่ 12 ก.ย. 65 มีผู้ที่ยังไม่กดยืนยันสิทธิประมาณ 2.45 ล้านคน จึงขอให้ดําเนินการกดยืนยันสิทธิและเริ่มใช้จ่ายภายในวันที่ 14 ก.ย. ไม่เช่นนั้นจะถูกตัดสิทธิด้วยเช่นกัน
น.ส.ไตรศุลี กล่าวว่า โครงการคนละครึ่ง ระยะที่ 5 เป็นโครงการที่รัฐบาลดําเนินการเพื่อช่วยบรรเทาภาระค่าใช้จ่ายให้ประชาชน โดยรัฐสนับสนุนวงเงินใช้จ่าย 800 บาทต่อคนตลอดโครงการ ประชาชนใช้จ่ายต่อวันไม่เกิน 150 บาท ณ ร้านค้าที่เข้าร่วมโครงการแบบพบหน้า (Face-to-face) หรือใช้สิทธิโดยการซื้ออาหารและเครื่องดื่มผ่านผู้ให้บริการฟู้ดเดลิเวอรี่แพลตฟอร์มที่เข้าร่วมโครงการได้แก่ ช้อปปี้ฟู้ด ไลน์แมน แกร็บฟู้ดฟู้ดแพนด้าและทรูฟู้ด ตั้งแต่วันที่ 1 ก.ย. – 31 ต.ค. 65 ในช่วงเวลา 06.00 น. – 22.59 น. และกําหนดใช้จ่ายครั้งแรกภายในวันที่ 14 ก.ย. 65
สําหรับการใช้จ่ายตามโครงการ โครงการคนละครึ่ง ระยะที่ 5 ณ วันที่ 12 ก.ย. มีผู้ใช้จ่ายตามโครงการแล้วทั้งหมด 22.10 ล้านคน ยอดการใช้จ่ายอยู่ที่ 17,891.4ล้านบาท โดยแบ่งเป็นเงินที่ประชาชนจ่ายจํานวน 9,067.2ล้านบาท และเงินที่รัฐร่วมจ่ายจํานวน 8,824.2ล้านบาท
“ขอย้ําเตือนว่าประชาชนที่ได้รับสิทธิ รวมถึงผู้ประกอบการที่เข้าร่วมโครงการ ให้ปฏิบัติตามหลักเกณฑ์และเงื่อนไขของโครงการที่รัฐออกมาช่วยเหลือขณะนี้อย่างเคร่งครัด อย่าหลงเชื่อการเชิญชวนให้ใช้สิทธิใดโดยไม่มีการใช้จ่ายจริงอย่างเด็ดขาด เพราะอาจตกเป็นผู้มีส่วนสนับสนุนการทําผิดหลักเกณฑ์และเงื่อนไขโครงการและอาจถูกดําเนินคดีตามกฎหมายได้” น.ส.ไตรศุลี กล่าว